Publication: Magyar Közlöny
Issue: MK-2000-130 (Year: 2000, Number: 130)
Era: 1990-2004
Section: l) Az 1993. évi LXXVIII. törvény előírásaival összhangban, az önkormányzati lakás elidegenítéséből származó bevétel terhére épült új lakásokat a tervezésnek
Paragraph Index: 1769

e) A működési és felhalmozási célú végleges pénzeszközátadás számlacsoport tartalmazza az ilyen jogcímen tervezett előirányzatokat, azok módosítását és az előirányzatok terhére teljesített kiadásokat, valamint a fejezeti év végi maradványelszámolási számláról teljesített kiadásokat. A pénzeszközátadásokon belül elkülönítetten kell kimutatni az államháztartáson belüli és államháztartáson kívüli célú teljesítéseket. Államháztartáson belüli kiadásként kell kimutatni többek között a helyi önkormányzatoknak a költségvetési szerveik részére folyósított támogatásokat. Államháztartáson kívüli célú átadásnak minősül többek között a vállalkozások, az önszerveződések támogatása.

Source: https://magyarkozlony.hu/hivatalos-lapok/5d704eeb05dcd6ac0b0386e1d605d9fb783a3010/dokumentumok/0bab4499ad57b468aa5e8011db34b6fade8f8fb5/letoltes